Slido

Slido (štylizované ako sli.do) je slovenská technologická spoločnosť. Bola založená v roku 2012 so sídlom v Bratislave a ďalšími kanceláriami v Londýne, New York City, San Franciscu či Sydney, s celkovo viac než 130 zamestnancami. Jej produktom je interaktívna webová platforma, zameraná na publikum počas rôznych stretnutí či konferencií. Účastníci sa môžu zapojiť do ankiet, pýtať sa otázky či ponúkať nápady cez telefón, ktoré sa následne zobrazujú pre celé stretnutie. Ich platforma bola používaná aj technologickými gigantmi ako napríklad Netflix, Adobe či Airbnb. K prelomu rokov 2018 a 2019 bolo Slido použité na viac než 244 000 udalostiach vo vyše 100 krajinách.https://www.sli.do/about V decembri 2020 bolo Slido zakúpené spoločnosťou Cisco.

 História 
Slido bolo založené v roku 2012 Petrom Komorníkom, Františkom Krivdom, Petrom Slivkom a Rastislavom Molnárom. Na trhu začali fungovať od roku 2013, potom ako vyhrali dve start-upové súťaže v Bratislave a vo Viedni.https://www.startitup.sk/3-najuspesnejsie-slovenske-firmy-ktore-sa-presadili-vo-svete-a-zacali-ako-startup/ Čo pôvodne začalo ako jedna z vedľajších funkcií aplikácie (pýtanie sa otázok anonymne cez mobil), sa čoskoro stalo jej najdôležitejšou funkciou. V roku 2013 pridali integráciu s platformou na tvorbu prezentácií Prezi a v roku 2014 pridali Slido ako prvú aplikáciu pre moderátorov rôznych udalostí pre Google Glass.

 Referencie 

Kategória:Nadnárodné spoločnosti
Kategória:Podniky v Bratislave
Kategória:Organizácie založené v 2012